**МИНИСТЕРСТВО НА ОБРАЗОВАНИЕТО И НАУКАТА**

**ПРОФЕСИОНАЛНА ГИМНАЗИЯ ПО СЕЛСКО СТОПАНСТВО**

**4130 с. Белозем обл.Пловдивска общ.Раковски ул.”Васил Левски” №1**

**тел.03159/22-05 e-mail: pgss\_belozem@abv.bg**

**Проект -  „Младежко сътрудничество за обновяване на селското стопанство чрез образование“ /YOUCooperATE**/.

От 2020 година Националното сдружение на малките семейни фермери преработватели работи по **проект -  „Младежко сътрудничество за обновяване на селското стопанство чрез образование“ /YOUCooperATE**/. Проектът се финансира **от Европейската комисия** и в него са включени 5 страни както от Западна, така и от Източна Европа – България, Румъния, Унгария, Латвия и Италия. Целта на проекта e да бъде извършена инвестиция в образованието на младежи и чрез атрактивно поднесена информация да се засилят знанията, разбирането на значението на земеделските кооперации. Проектът насочва усилията си към младежи на възраст между 15-18 години от професионалните училища по селско стопанство.

Проучвайки възможните партньори по този проект се спряхме на представляваната от вас професионална гимназия.

Отчитайки усилията Ви в  подготовката на кадри за селското стопанство бихме искали да присъединим  Вас и представляваното от Вас училище към кръга училища, в които ще се проведат обучително-информационните срещи по нашия проект. Чрез участие в проекта Вашето училище ще бъде включено в мрежа от училища в Европа за професионално обучение по селско стопанство.

Обученията ще се извършат от екип професионалисти в областта на кооперирането и земеделските кооперации, като част от обновяването на селското стопанство.

В обученията могат да се включат ученици от различни възрасти и класове /заложеният индикатор в проекта е 20 ученика/.

Учениците, които се включат в обученията ще имат възможност при интерес да продължат своето обучение на втори етап заедно със връстници от другите страни включени в проекта изляло за сметка на проекта. Обученията през втория етап ще се осъществяват онлайн в специално базирана за целта платформа.

След завършване на обученията тези ученици, които представят добри резултати чрез изготвяне на бизнес план за развитие на земеделска кооперация ще бъдат поканени да вземат участие в представяне на земеделски кооператив в Италия.

Разходите свързани с обученията, материали и консумативи са изцяло за сметка на проекта. В екипа от обучители има възможност да се включи и един учител с осигурено по проекта от нас възнаграждение за съответно ангажираните часове.

Обученията следва да се проведат в периода 25.09. 2020 г. – 31.01.2021 г. /първи срок на учебната година/.